Lidt i 02.00 fredag nat blev politiet kaldt ud til en beværtning i Strømgade i Hjørring. En 26-årig lokal mand var gået amok. Han havde knust en stol mod væggen og ville slås med alle. Politiet så sig nødsaget til at hive pebersprayen frem, og fik manden anholdt. Den 26-årige har tilbragt natten i detentionen, og skal afhøres lørdag morgen. Ifølge vagthavende ved Nordjyllands Politi må pebersprayen frem oftere end det var forventet, da den blev indført, men det er et langt mildere og sikrere våben end håndgemæng eller politistave.

Opsummering:
En 26-årig slagsbror fra Hjørring kom en tur i detentionen efter et slagsmål i Hjørring.